அ. வரதராஜப் பெருமாள்
{{Infobox MP
 | honorific-prefix = 
 | name = அ. வரதராஜப் பெருமாள்
 | honorific-suffix = 
 | image = AVaradarajaperumal.jpg
 | imagesize = 100px
 | office = [[ஈழமக்கள் புரட்சிகர விடுதலை முன்னணி]] தலைவர்
 | term_start = 
 | term_end = 
 | office1= [[வடக்கு கிழக்கு மாகாண சபை]]யின் முதலமைச்சர்
 | predecessor1 = எவருமில்லை
 | successor1 = எவருமில்லை
 | term_start1 = டிசம்பர் 1988
 | term_end1 = மார்ச் 1990
 | birth_date =
 | birth_place = 
 | death_date =
 | death_place =
 | nationality = [[இலங்கைத் தமிழர்]] 
 | spouse =
 | party = [[ஈழமக்கள் புரட்சிகர விடுதலை முன்னணி]]
 | otherparty = 
 | relations =
 | children =
 | residence = [[இந்தியா]]
 | alma_mater = [[யாழ்ப்பாணப் பல்கலைக்கழகம்]]
 | occupation = 
 | profession = 
 | religion = [[இலங்கையில் இந்து சமயம்|இந்து]]
 | signature =
 | website = 
 | footnotes =
 }}
 '''அண்ணாமலை வரதராஜப் பெருமாள்''' (''Annamalai Varatharaja Perumal'') [[இலங்கை]]யின் [[வடக்கு கிழக்கு மாகாண சபை]]யின் முதலமைச்சராக 1988 முதல் 1990 வரை பதவியில் இருந்தவர். இவர் [[ஈழமக்கள் புரட்சிகர விடுதலை முன்னணி]] என்ற ஈழத்தமிழ்ப் போராளிக் குழுவின் தலைவராகச் செயல்பட்டவர்.&lt;ref name=dbs&gt;{{cite web | url=http://www.frontline.in/static/html/fl1603/16030530.htm | author=[[டி. பி. எஸ். ஜெயராஜ்]]| title=The return of the exile | publisher=புரொண்ட்லைன் | date=1999 | accessdate=ஆகத்து 3, 2013}}&lt;/ref&gt;
 
 ==வாழ்க்கைச் சுருக்கம்==
 வரதராஜப் பெருமாளின் தந்தை அண்ணாமலை இந்திய வம்சாவழித் தமிழர். தாயார் [[யாழ்ப்பாணம்|யாழ்ப்பாணத்தைப்]] பிறப்பிடமாகக் கொண்டவர். பள்ளியில் படிக்கும் போதே [[தமிழர் விடுதலைக் கூட்டணி]]யின் மாணவர் அமைப்பில் இணைந்து போராட்டங்களில் ஈடுபட்டார். [[சிறிமாவோ பண்டாரநாயக்கா]]வின் அரசில் கைது செய்யப்பட்டு விசாரணை இன்றி சிறைகளில் அடைக்கப்பட்ட 42 தமிழ் இளைஞர்களில் வரதராஜப் பெருமாளும் ஒருவர். [[யாழ்ப்பாணப் பல்கலைக்கழகம்|யாழ்ப்பாணப் பல்கலைக்கழகத்தில்]] படித்துப் பட்டம் பெற்ற இவர் அப்பல்கலைக்கழகத்திலேயே [[பொருளியல்]] விரிவுரையாளராகப் பணியாற்றினார். [[ஈழமக்கள் புரட்சிகர விடுதலை முன்னணி]] (ஈபிஆர்எல்எஃப்) அமைப்பில் இணைந்த இவர் 1980களில் கைது செய்யப்பட்டு சிறையில் அடைக்கப்பட்டார்.&lt;ref name=dbs/&gt;
 
 1983 செப்டம்பரில் [[மட்டக்களப்பு]] சிறை போராளிகளால் தாக்கப்பட்ட போது, வரதராஜப் பெருமாள் சிறையில் இருந்து தப்பி [[இந்தியா]]விற்குத் தப்பிச் சென்றார். சென்னையில் இவர் ஈபிஆர்எல்எஃப் அமைப்புடன் இணைந்து அரசியலில் ஈடுபடலானார். அதன் பேச்சாளராகவும் பணியாற்றினார். விடுதலைப் போராளி அமைப்புகள் 1985 ஆம் ஆண்டில் இலங்கை அரசுடன் நடத்திய [[திம்புப் பேச்சுவார்த்தைகள்|திம்புப் பேச்சுவார்த்தைகளில்]] பெருமாளும் கலந்து கொண்டார்.
 
 1987 ஆம் ஆண்டில் இந்திய இலங்கை உடன்பாட்டை அடுத்து புதிதாக அமைக்கப்பட்ட [[வடகிழக்கு மாகாண சபை]]க்கான தேர்தல் 1988 நவம்பர் 19 இல் நடத்தப்பட்டது. இந்தியாவின் ஆதரவில் இயங்கிய ஈபிஆர்எல்எஃப் இத்தேர்தலில் வெற்றி பெற்றது. [[தமிழர் விடுதலைக் கூட்டணி]] இத்தேர்தலில் பங்கேற்கவில்லை. வடகிழக்கு மாகாண சபையின் முதலமைச்சர் பதவியை வரதராஜப் பெருமாள் ஏற்றுக் கொண்டார். இவர் டிசம்பர் 1988 முதல் மார்ச் 1990 வரை இப்பதவியை வகித்து வந்தார்.
 
 1990, மார்ச்சு 1 அன்று, [[இந்திய அமைதி காக்கும் படை]]யினர் இலங்கையை விட்டுப் புறப்படும் தறுவாயில், முதலமைச்சர் பெருமாள் மாகாணசபைக் கூட்டத்தில் [[தமிழீழம்|தமிழீழத்தை]]ப் பிரகடனப்படுத்தி விட்டு இந்தியப் படையினருடன் சேர்ந்து நாட்டை விட்டு வெளியேறி இந்தியாவில் அடைக்கலம் பெற்றார்.&lt;ref&gt;{{cite news|url=http://www.priu.gov.lk/news_update/features/20000912no_traitor.htm|title=I'm no traitor, says Perumal|last=Ferdinando|first=Shamindra|date=10 செப்டம்பர் 2000|publisher=ஐலண்டு|access-date=2013-08-06|archivedate=2009-05-01|archiveurl=https://web.archive.org/web/20090501173226/http://www.priu.gov.lk/news_update/features/20000912no_traitor.htm|deadurl=dead}}&lt;/ref&gt; இதனை அடுத்து அரசுத்தலைவர் [[ரணசிங்க பிரேமதாசா|பிரேமதாசா]] மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.
 
 இந்தியா சென்ற பெருமாள் சிறிது காலம் [[மத்தியப் பிரதேசம்|மத்தியப் பிரதேச]] மாநிலத்தில் வாழ்ந்து வந்தார். தற்போது இவர் [[ராஜஸ்தான்|ராஜஸ்தானில்]] இந்திய அரசின் பாதுகாப்பில் வாழ்ந்து வருகிறார்.&lt;ref name=dbs/&gt;
 
 == மேற்கோள் ==
 {{Reflist}}
 
 ==வெளி இணைப்புகள்==
 *[http://www.eprlfnet.com/naba/wordpress/?p=354 Varadaraja Perumal in conversation with Sumit Chakravartty] {{Webarchive|url=https://web.archive.org/web/20160309225234/http://www.eprlfnet.com/naba/wordpress/?p=354 |date=2016-03-09 }}, 23 மே 2009
 
 [[பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்]]
 [[பகுப்பு:இலங்கைத் தமிழ் அரசியல்வாதிகள்]]
 [[பகுப்பு:ஈழ விடுதலைப் போராளிகள்]]